पाएं अपने शहर की ताज़ा ख़बरें और फ्री ई-पेपरडाउनलोड करें
मोहाली । द क्लास फोर गवर्नमेंट इंप्लाइज यूनियन पंजाब के सदस्यों की ओर से शुक्रवार को वन विभाग की बिल्डिंग के सामने पिछले कई महीने से वेतन ने मिलने पर रोष व्यक्त कर रैली निकाली गई और सरकार के खिलाफ नारेबाजी की। रैली को संबोधित करते हुए ज्वाइंट एक्शन कमेटी पंजाब एवं यूटी इंप्लाइज यूनियन के चेयरमेन सज्जन सिंह ने कहा कि सरकार की ओर से कर्मचारियों के वेतन के लिए पैसे नहीं है लेकिन वे अपने काम के लिए पूरे पैसे लगा रहे है। यूनियन के मोहाली प्रधान प्रेमचंद शर्मा ने कहा कि सरकार की ओर से क्लास फोर के कर्मचारियों को अप्रैल और मई माह का वेतन दिया नहीं गया है जिससे वे अपने परिवार का भरण पोषण करने के लिए परेशानी महसूस कर रहा है। उन्होंने कहा कि अगर सरकार ने उनकी इस मांग को जल्द पूरा नहीं किया तो वे आने वाले दिनों में जबरदस्त रैली कर सोई हुई सरकार को जगाने का प्रयास करेगे। प्रधान ने कहा कि मोहाली की वन विभाग की शाखा में क्लास फोर की एक महिला कर्मचारी छन्नो देवी को पिछले दो साल से वेतन नहीं मिली है जबकि वह काम पूरा कर रही है। उन्होंने कहा कि चंडीगढ़ से मोहाली में ट्रांसफर होने के बाद से ही छन्नो को वेतन नहीं मिल रही है। यूनियन सदस्यों ने सरकार विरोधी नारे लगाए और कहा कि उनकी वेतन को जल्द से जल्द दिया जाए जिससे वे अपने परिवार का भरण पोषण कर सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn